als_Latn dik_Latn sag_Latn
Sa minuta janë aktivizuar të gjithë futbollistët e skuadrës kampione, kartonët e shumtë, golat dhe gjithçka që ka ndodhur në 27 javët e deritanishme të Superligës
Leonard Trebicka
Skënderbeu i ka mbyllur si kryesues tri fazat e para të Superligës, duke grumbulluar 57 pikë. Në fakt, ndryshe nga vitet e tjera, këtë sezon skuadra kampione në fuqi ka grumbulluar mesatarisht 2.1 pikë për ndeshje. Në fazën e parë, trajneri Josa dhe të tijtë grumbulluan 15 pikë, kurse në dy fazat e tjera nga 21 pikë. Skënderbeu ka arritur të fitojë 17 ndeshje, 4 fazën e parë, 7 në fazën e dytë dhe 6 në të tretën. Bardhekuqtë kanë 6 barazime, 3 në fazën e parë dhe po 3 në të tretën, ndërkohë që në fazën e dytë nuk kanë shënuar asnjë “x”. 4 humbjet e Skënderbeut kanë ardhur 2 në fazën e parë dhe 2 në të dytën, ndërkohë që në fazën e tretë djemtë e Josës nuk e kanë provuar shijen e saj. Për golat e shënuar, 38 gjithsej, 9 janë shënuar fazën e parë, 17 në fazën e dytë dhe 12 në të tretën. Golat e pësuar janë vetëm 12, të ndarë 4 në të parën, 5 në të dytën dhe 3 në të tretën. Me këtë bilanc Skënderbeu ka marrë komandën e kampionatit vetëm një javë para mbylljes së fazës së tretë. Pa dyshim që është një bilanc më i mirë se i ekipeve të tjerë.
Për minutat e aktivizimit për çdo lojtar, Orges Shehi pa dyshim që është njeriu i rekordeve, teksa ka luajtur minutat e plota, plot 2430, duke mos u ulur asnjë sekondë në stol. Pas tij vijnë dy lojtarë të mbrojtjes, Renato Arapi dhe Kristi Vangjeli. Mbrojtësi i ri Bruno Lulaj është futbollisti që ka luajtur më pak minuta, vetëm 36 minuta, ndërkohë që lojtarët që nuk janë aktivizuar asnjë minutë janë portieri i dytë, Erjon Llapanji, Ademir Souza dhe nigeriani Isa Jamiu Olalekan. Në 3 faza, trajneri Josa ka aktivizuar 22 futbollistë.
Minutat e lojtarëve
Orges Shehi 2430 minuta
Renato Arapi 2340
Kristi Vangjeli 2147
Sabjen Lilaj 2125
Marko Radas 2114
Gerhard Progni 1986
Bledi Shkëmbi 1948
Bernard Berisha 1792
Tefik Osmani 1396
Dhiego Martins 1359
Peter Olayinka 1258
Bakary Nimaga 1146
Fatjon Sefa 968
Leonit Abazi 919
Bajram Jashanica 648
Andi Ribaj 544
Enkel Alikaj 491
Amarildo Dimo 345
Aco Stojkov 253
Markoni Souza 187
Liridon Latifi 115
Bruno Lulaj 36
Rekord kartonësh
58 të verdhë dhe 8 të kuq
Skënderbeu ka një rekord negativ, që lidhet me kartonët e
verdhë. Ndoshta si asnjë skuadër tjetër e Superligës, futbollistët kampionë numërojnë gjithsej 66 kartonë, 58 kartonë të verdhë dhe 8 të kuq. Shifra vërtet të larta, pasi mesatarisht korçarët kanë marrë 2.4 kartonë për ndeshje. Rekordmeni i ndëshkimeve është kosovari Bernard Berisha, me 7 kartonë të verdhë dhe 1 të kuq. Vangjeli, Shkëmbi dhe Lilaj vijnë menjëherë pas tij, me 1 karton më pak se mesfushori kosovar. Nga radhët e korçarëve janë ndëshkuar 17 futbollistë, ku të kuqin e kanë provuar Berisha, Vangjeli, Shkëmbi, Lilaj, Radas, Markoni, Peter dhe Martins.
als_Latn hat_Latn als_Latn als_Latn als_Latn als_Latn smo_Latn nob_Latn als_Latn bem_Latn ltg_Latn tur_Latn bos_Latn crh_Latn luo_Latn yor_Latn eus_Latn mlt_Latn zul_Latn bos_Latn bug_Latn nld_Latn ilo_Latn umb_Latn twi_Latn twi_Latn lua_Latn szl_Latn als_Latn als_Latn als_Latn